טויוטה ראב-4

**טויוטה ראב 4** (באנגלית: **Toyota RAV4**) היא מכונית משפחתית במרכב קרוסאובר בעלת חמישה מקומות, שמיוצרת על ידי טויוטה משנת 1994. היא הוצגה ביפן בשנת 1994. והגיע לישראל בשנת 1996. באפריל 2020 ציינה טויוטה 26 שנה ו-10 מיליון יחידות לראב 4.

הדור הראשון של הראב 4 זכה לתואר "מכונית השנה" לשנת 1997.

אף שהראב 4 לא היה הקרוסאובר הראשון שיוצר, הוא היה המכונית הראשונה שהחלה דור זה תחת השם "קרוסאובר" (Crossover SUV) והפכה לפופולרית כרכב פנאי. טויוטה יצרה את הראב 4 כמכונית כביש ולא כרכב שטח כפי העיצוב שלה.

## דור ראשון (2000-1994)
ממוזער|דור ראשון
הדור הראשון יוצר בין השנים 1994–2000. הדור הראשון הובסס על פלטפורמה משותפת לטויוטה קורונה ולטויוטה קורולה. הוא הושק ביפן במאי 1994. העיצוב והפיתוח החלו בשנת 1989 תחת השם טויוטה 153T.

הדור הראשון כלל מנוע בנזין I4 צילנדרים בנפח 2.0 ליטרים המספק כ-128 כוחות סוס ב-5,600 סיבובים לדקה. תיבת הילוכים אוטומטית בעלת ארבעה הילוכים. היא האיצה מ-0 ל-100 קילומטרים לשעה בתוך 11.1 שניות והגיעה למהירות מרבית של 166 קילומטרים לשעה.
### טויוטה ראב 4 EV
ממוזער|ראב 4 הגרסה החשמלית
בשנת 1997 טויוטה הציגה גרסה חשמלית שהסתיימה בשנת 2003. היא כללה מנוע חשמלי שסיפק 67 כוח סוס עם סוללה בקיבולת 27.4 קילוואט שעה שסיפקה טווח נסיעה חשמלי של 153 קילומטר. את הדור השני לראב 4 EV נעזרה טויוטה בטסלה מוטורס.

## דור שני (2005-2000)
ממוזער|דור שני
הדור השני יוצר בין השנים 2000–2005. הוא יצא למכירה ביולי 2000. גם הדור השני הובסס על פלטפורמה משותפת לטויוטה קורונה ולטויוטה קורולה. בתחום ההנעה הציגה טויוטה שני מנועי בנזין ומנוע דיזל אחד. מנועי הבנזין בנפחי 1.8, 2.0 ליטר שסיפקו 123 כ"ס (1.8 ליטר), 150 כ"ס (2.0 ליטר), מנוע דיזל בנפח 2.0 ליטר שסיפק 116 כ"ס. המנועים שווקו עם תיבת הילוכים ידנית בעלת חמישה הילוכים או תיבת הילוכים אוטומטית בעלת ארבעה הילוכים.

### מתיחת פנים שנת 2003
בשנת 2003 עברה הראב 4 מתיחת פנים שכללה עדכון סטיילינג, ואבזור משופר. בשוק האמריקאי שודרג מנוע ה-2.0 ליטר ל-2.4 ליטר שסיפק 160 כ"ס וגם מערכת מיזוג חשמלית. באוסטרליה שיווקה טויוטה את מתיחת הפנים עם עיצוב ספורטיבי.

## דור שלישי (2012-2005)
ממוזער|דור שלישיבתערוכת הרכב של פרנקפורט בשנת 2005 הוצג הדור השלישי של הראב-4. הדור השלישי כלל מנועי בנזין בנפחי 2.0, 2.4, 2.5, 3.5 ליטר שסיפקו 150 כ"ס (2.0 ליטר), 166 כ"ס (2.4 ליטר) 178 כ"ס (2.5 ליטר), 268 כ"ס (3.5 ליטר) ומנוע דיזל בנפח 2.2 ליטר שסיפק בין 114 ל-174 כ"ס.

זהו הפעם הראשונה שבאירופה ואסיה משווקת הראב 4 ללא גלגל רזרבי אחורי הנמצא מעל תא המטען. גרסת ההנעה כפולה (4X4) משווקת בכל העולם וביפן ובארצות הברית ישנה אפשרות להנעה אחורית (2X4). הוצגו גם גרסאות ארוכות יותר שביפן עלו יקר מאוד עקב הגבלות המכס היפניות.

הראב 4 הורכבו בטהארה ובאובו שבמחוז אאיצ'י שביפן על ידי **טויוטה תעשיות** ובקנדה על ידי **טויוטה מוטור FAW בע"מ**.

### מתיחת פנים שנת 2009
בסוף 2008 הציגה טויוטה לשנת 2009 את מתיחת הפנים לראב 4. מתיחת הפנים כללה עיצוב מחדש לפגוש האחורי שדרוג האבזור, בטיחות, נוחות ועוד. בקנדה משווק הדגם ממתיחת הפנים עם הפשרות להנעה קדמית.
ממוזער|ראב 4 הגרסה החשמלית דור שלישי
### טויוטה ראב 4 EV
הראב 4 EV (החשמלית) חזרה בדור השלישי לשוק האמריקאי לאחר 11 שנות הפסקה מתחילת 2003. את המנוע החשמלי והסוללה מייצרת טסלה מוטורס. הייצור הוגבל ל-2,800 יחידות. המנוע החשמלי סיפק 154 כוחות סוס והסוללה סיפקה טווח נסיעה חשמלי של 160 קילומטר, זמן הטעינה הוא 6 שעות לטעינה מלאה.
## דור רביעי (2018-2012)
ממוזער|דור רביעיהדור הרביעי הוצג בתערוכת הרכב של לוס אנג'לס בשנת 2012. הראב 4 החדש, גדל באופן משמעותי לעומת הדגם היוצא, עם אורך של 4,569 מ"מ, רוחב של 1,841 מ"מ, גובה של 1,661 מ"מ ובסיס גלגלים של 2,660 מ"מ. לעומת הדגם הנוכחי, הראב 4 החדש ארוך ב-205 מ"מ, רחב ב-26 מ"מ, נמוך ב-25 מ"מ ובסיס הגלגלים צמח ב-100 מ"מ.

בתחום ההנעה הפסיקה טויוטה לשווק את מנוע ה-V6 בנפח 3.5 ליטר שסיפק 268 כ"ס בשוק האמריקני. היצע מנועי הבנזין בדור הרביעי כלל מנועי בנזין בנפחי 2.0, 2.5 ליטר שסיפקו 150 כ"ס (2.0 ליטר), 178 כ"ס (2.5 ליטר), היצע מנועי הדיזל כלל מנועי דיזל בנפחי 2.0, 2.2 ליטר שסיפקו 122 כ"ס (2.0 ליטר), 148 כ"ס (2.2 ליטר).

ביפן לא שווק ויוצר הדור הרביעי אלא שווק עדיין הדור השלישי עד לשנת 2016.

במבחן הבטיחות שערך היורו NCAP קיבלה הראב 4 חמישה כוכבי בטיחות.

### מתיחת פנים שנת 2016
ממוזער|הגרסה היברידית 2016בתערוכת הרכב של ניו יורק באפריל 2016 עברה הראב-4 מתיחת פנים עם גרסה היברידית. מתיחת הפנים כללה עיצוב חדיש לפגוש הקדמי כמו שאר דגמי טויוטה המחודשים לשנת 2016, תאורת לד בפגוש האחורי, שדרוג איכות החומרים בדגם, וגם מנוע טורבו דיזל חדש בנפח 2.0 ליטר המספק כ-143 כ"ס.
### טויוטה ראב 4 היבריד
יחד עם מתיחת הפנים הציגה טויוטה את הגרסה היברידית, הכוללת מערכת הנעה היברידית המשלבת בין מנוע בנזין בנפח 2.5 ליטר למנוע חשמלי עם הספק משולב של 197 כ"ס. ישנה אפשרות להנעה כפולה עם עוד מנוע חשמלי בהספק של 67 כ"ס. סוללת ניקל-מטאל הידריד עם 204 תאים ויחידות בקרה לניהול המערכת. צריכת הדלק בדגם היברידי עומדת על 20.4 ק"מ לליטר.
## דור חמישי (2018-היום)
ממוזער|דור חמישיבתערוכת הרכב של ניו יורק במרץ 2018 הציגה טויוטה את הדור החמישי לראב-4, שהגיע לישראל בשנת 2019. הדור החמישי הובסס על הקונספט FT-AC שהוצג בתערוכת הרכב של לוס אנג'לס בדצמבר 2017. בתחום ההנעה הציגה טויוטה שני מנועי בנזין ללא מנוע דיזל, מנועי הבנזין בנפחי 2.0, 2.5 ליטר המספקים 171 כ"ס (2.0 ליטר), 203 כ"ס (2.5 ליטר). מנוע ה-2.5 ליטר 203 כ"ס מיועד לשוק האמריקאי בלבד.

בבריטניה הראב 4 נמכר רק בגרסה היברידית. הדור החמישי יהיה הדור הראשון של הראב 4 שיוצע בהודו. במבחן הבטיחות שערך היורו NCAP קיבלה הראב 4 חמישה כוכבי בטיחות.

הראב 4 נבחר למכונית השנה ביפן לשנת 2019-2020. טויוטה הציגה ביולי 2020 מהדורה שחורה ל"חובבי שחור" כלשונה, החבילה השחורה כוללת צבע שחור אחיד מחוץ ובפנים המכונית, ושדרוג האבזור.
### טויוטה ראב 4 היבריד
ממוזער|דור חמישי הגרסה היברידיתהדור השני של הגרסה היברידית הוצג בתערוכת הרכב של פריז באוקטובר 2018 הציגה טויוטה את הגרסה היברידית. הגרסה היברידית שודרגה וכעת משלבת בין מנוע 2.5 ליטר המספק 177 כ"ס ב-6,000 סל"ד ומנוע חשמלי המספק 118 כ"ס. צריכת הדלק המשולבת עומדת על 22.2 ק"מ לליטר בדגם הנעה קדמית ו-21.7 ק"מ לליטר בדגם הנעה כפולה.
ממוזער|271x271 פיקסלים|ראב 4 WOODLAND 2025
בנובמבר 2019 הציגה טויוטה את ה**ראב 4 היברידי פלאג-אין (PHEV)**. גרסה זו היא היברידי נטען הכוללת מערכת הנעה היברידית המשלבת בין מנוע בנזין בנפח 2.5 ליטר המספק כ-185 כ"ס עם שני מנועים חשמליים המספקים יחד 234 כ"ס שלושת המנועים מספקים יחד 306 כ"ס, סוללת ליתיום-יון בקיבולת 18.1 קילוואט שעה המספקת טווח נסיעה חשמלי בין עירוני של 75 ק"מ ועירוני של 98 ק"מ. את הסוללה ניתן לטעון באמצעות מטען משקע ביתי בקיבולת 6.6 קילוואט המטעין את הסוללה מ-0 ל-100 אחוז בתוך 7.5 שעות או בעמדת טעינה ביתית המטעינה את הסוללה בתוך 2.5 שעות.
ממוזער|סוזוקי אקרוס
### סוזוקי אקרוס
באירופה משווק הראב 4 תחת יצרנית הרכב סוזוקי מוטור עם השם **סוזוקי אקרוס** כחלק מהסכם טויוטה-סוזוקי, סוזוקי תשווק את הקורולה סטיישן והראב 4. הראב 4 של סוזוקי כולל את אותה מערכת הנעה היברידית פלאג-אין.

### טויוטה ראב 4 אדוונצ'ר
היא גרסה במראה קשוח לשטח יותר, עם פגושים רחביים יותר, וספויילרים בצידי הרכב, בתחום ההנעה הדגם ישווק עם מערכת ההנעה היברידית של הראב-4. היא נחשפה בספטמבר 2021.

## מכירות
להלן נתוני המכירות עד דצמבר 2020.

## קישורים חיצוניים

* 
* אלדד מנורי, טויוטה ראב 4 PHEV במבחן דרכים, באתר פורטל הרכב גיר, 20 ביוני 2021

## הערות שוליים

ראב-4
קטגוריה:קרוסאובר
קטגוריה:מכוניות היברידיות
קטגוריה:דגמי מכוניות שהושקו ב-1994
קטגוריה:כלי רכב יפניים
קטגוריה:כלי רכב המיוצרים בסין
קטגוריה:כלי רכב המיוצרים בקנדה
קטגוריה:כלי רכב המיוצרים ברוסיה
קטגוריה:כלי רכב המורכבים בארצות הברית